               EUROPSKA KOMISIJA
            Bruxelles, 10.7.2019.
            COM(2019) 284 final
            2019/0138(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Komisiji za ribarstvo zapadnog dijela središnjeg Atlantika

               OBRAZLOŽENJE

               1.Predmet prijedloga

               Prijedlog se odnosi na odluku o utvrđivanju stajališta koje u ime Unije treba zauzeti na sastancima članova Komisije za ribarstvo zapadnog dijela središnjeg Atlantika (WECAFC) u razdoblju 2019.–2023. o donošenju neobvezujućih rezolucija i preporuka u pogledu očuvanja i upravljanja živim morskim resursima.

               2.Kontekst prijedloga

               2.1.Rezolucija FAO-a o osnivanju Komisije za ribarstvo zapadnog dijela središnjeg Atlantika

               WECAFC je osnovan 1973. Rezolucijom 4/61 Vijeća Organizacije za hranu i poljoprivredu (FAO) Ujedinjenih naroda na temelju članka VI. stavka 1. Statuta FAO-a. WECAFC ima za cilj promicati djelotvorno očuvanje, upravljanje i razvoj živih morskih resursa na području koje je u njegovoj nadležnosti u skladu s Kodeksom odgovornog ribarstva FAO-a te rješavati zajedničke probleme povezane s upravljanjem ribarstvom i njegovim razvojem s kojima se suočavaju njegovi članovi.

               Europska unija članica je WECAFC-a
                  1
               , kao i Francuska, Nizozemska, Španjolska i Ujedinjena Kraljevina.

               2.2.Komisija za ribarstvo zapadnog dijela središnjeg Atlantika

               WECAFC je savjetodavno tehničko i regionalno tijelo za ribarstvo (RFB) osnovano na temelju članka VI. stavka 1. Statuta FAO-a. Tajništvom WECAFC-a upravlja i financira ga FAO. Među glavnim su mu dužnostima promicanje, koordinacija i olakšavanje upravljanja te aktivnosti povezane s očuvanjem i upravljanjem živim morskim resursima na području koje je u njegovoj nadležnosti. WECAFC može svojim članovima i nadležnim organizacijama za ribarstvo pružati i savjete o upravljanju ribarstvom te njegovu praćenju, kontroli i nadzoru. Svojim članovima, prema potrebi, može pomagati i u provedbi odgovarajućih međunarodnih instrumenata za ribarstvo te, na zahtjev, u očuvanju, upravljanju i razvoju prekograničnih i pograničnih stokova u okviru njihovih nacionalnih nadležnosti
                  2
               .

               Unija kao članica ima pravo sudjelovanja i pravo glasa. Nastoji se da se odluke u WECAFC-u donose konsenzusom. U ostalim slučajevima odluke se donose većinom glasova, osim ako je poslovnikom predviđeno drukčije.

               2.3.Odluke koje je donijela Komisija za ribarstvo zapadnog dijela središnjeg Atlantika

               Na temelju članka 6. točke (h) svojeg izmijenjenog statuta WECAFC pruža savjete o mjerama upravljanja („preporuke” i „rezolucije”) svojim članicama i nadležnim organizacijama za ribarstvo. S obzirom na njegov savjetodavni status, odluke WECAFC-a nisu obvezujuće za njegove članove.

               3.Stajalište koje treba zauzeti u ime Unije

               U skladu s postupcima koji se primjenjuju na regionalne organizacije za upravljanje ribarstvom (RFMO), stajalište koje u ime Unije treba donijeti na godišnjim sastancima regionalnih tijela za ribarstvo, kao što je WECAFC, utvrđuje se u skladu s dvostupanjskim pristupom. Odlukom Vijeća utvrđuju se vodeća načela i smjernice za stajalište Unije na višegodišnjoj osnovi te se ono potom usklađuje uoči svakog godišnjeg sastanka na temelju neslužbenih dokumenata Komisije o kojima će raspravljati radna skupina Vijeća.

               U ovom Prijedlogu odluke:

               sadržana su opća načela i smjernice, ali se u najvećoj mogućoj mjeri uzimaju u obzir i posebne značajke WECAFC-a,

               ·utvrđen je standardni postupak za godišnje utvrđivanje stajališta Unije, na zahtjev država članica,

               ·obuhvaćena su načela i smjernice nove zajedničke ribarstvene politike kako je utvrđeno u Uredbi (EU) br. 1380/2013 Europskog parlamenta i Vijeća
                  3
                te su u obzir uzeti i ciljevi utvrđeni u Komunikaciji Komisije o vanjskoj dimenziji zajedničke ribarstvene politike
                  4
               ,

               ·uzima se u obzir Zajednička komunikacija Visokog predstavnika Unije za vanjske poslove i sigurnosnu politiku i Komisije pod nazivom „Međunarodno upravljanje oceanima: plan za budućnost naših oceana
                  5
               ” i zaključci Vijeća o njoj
                  6
               , i

               ·uzima se u obzir Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija o europskoj strategiji za plastiku u kružnom gospodarstvu
                  7
               .

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije („Ugovor”) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kad se to tijelo poziva na donošenje akata koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju propisa međunarodnog prava koji se primjenjuju na dotično tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donosi zakonodavac Unije”
                  8
               .

               4.1.2.Primjena na ovaj predmet

               WECAFC je tehničko i regionalno tijelo za ribarstvo osnovano rezolucijom FAO-a 4/61 iz 1973. na temelju članka VI. stavka 1. Statuta FAO-a. Iako odluke WECAFC-a („preporuke” i „rezolucije”) nisu obvezujuće za njegove članove, akti koje je WECAFC pozvan donijeti mogu presudno utjecati na sadržaj propisa koje donosi zakonodavac EU-a.

               Predviđenim se aktom ne dopunjuje niti mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. Ugovora.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. Ugovora prije svega ovisi o cilju i sadržaju predviđenog akta o kojemu se zauzima stajalište u ime Unije. Ako taj akt ima dva cilja ili dva elementa te ako se može utvrditi da je jedan od tih ciljeva ili elemenata glavni, a drugi sporedan, odluka na temelju članka 218. stavka 9. Ugovora mora imati samo jednu materijalnopravnu osnovu, onu koju zahtijeva glavni cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na ribarstvo. Uredba (EU) br. 1380/2013 pravna je osnova kojom su utvrđena načela koja se trebaju odražavati u tom stajalištu.

               Stoga je materijalnopravna osnova za predloženu odluku članak 43. stavak 2. Ugovora.

               4.3.Zaključak

               Pravna osnova za predloženu odluku stoga bi trebao biti članak 43. stavak 2. Ugovora u vezi s člankom 218. stavkom 9. Ugovora.

               2019/0138 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Komisiji za ribarstvo zapadnog dijela središnjeg Atlantika

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije („Ugovor”), a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Europska unija članica je Komisije za ribarstvo zapadnog dijela središnjeg Atlantika (WECAFC), regionalne komisije za ribarstvo Organizacije za hranu i poljoprivredu (FAO) Ujedinjenih naroda, osnovane na temelju članka VI. stavka 1. Statuta FAO-a.

               (2)Europska unija članica je FAO-a
                  9
               .

               (3)Na temelju članka 6. točke (h) svojeg izmijenjenog statuta WECAFC može donositi preporuke i rezolucije. S obzirom na njegov savjetodavni status, odluke WECAFC-a nisu obvezujuće za njegove članove.

               (4)WECAFC na sastancima svoje Komisije pruža savjete o preporukama i rezolucijama za očuvanje i upravljanje živim morskim resursima.

               (5)Potrebno je utvrditi stajalište koje treba zauzeti u ime Unije u WECAFC-u u razdoblju 2019.–2023. s obzirom na to da se WECAFC poziva na donošenje neobvezujućih akata koji mogu presudno utjecati na sadržaj propisa koje donosi zakonodavac EU-a. Predviđeno je da se većina odluka Vijeća o utvrđivanju stajališta Unije u okviru RFMO-a u kojima je Unija ugovorna stranka revidira prije godišnjeg sastanka tih RFMO-a u 2024. Stoga bi se, radi poboljšanja usklađenosti stajališta Unije u svim RFMO-ima i regionalnim tijelima za ribarstvo i racionalizacije postupka revizije, ova Odluka Vijeća trebala revidirati najkasnije prije godišnjeg sastanka WECAFC-a 2024.

               (6)U Zajedničkoj komunikaciji Visokog predstavnika Unije za vanjske poslove i sigurnosnu politiku i Komisije pod nazivom „Međunarodno upravljanje oceanima: plan za budućnost naših oceana
                  10
               ” i u zaključcima Vijeća o njoj
                  11
                navedeno je da je promicanje mjera za potporu i povećanje djelotvornosti regionalnih organizacija za upravljanje ribarstvom i, ako je relevantno, poboljšanje njihova upravljanja i jačanje suradnje u ključnim područjima oceana središnja točka djelovanja Unije u tim forumima.

               (7)Kako je navedeno u Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija o europskoj strategiji za plastiku u kružnom gospodarstvu
                  12
               , trebalo bi poduzeti konkretne mjere za smanjenje količine plastike i onečišćenja mora te gubitka ili ostavljanja ribolovnog alata u moru.

               (8)Budući da se priroda ribolovnih resursa na području WECAFC-a mijenja i da je u stajalištu Unije potrebno uzeti u obzir nova kretanja, uključujući nove znanstvene i druge relevantne informacije predstavljene prije ili tijekom sastanaka WECAFC-a, trebalo bi utvrditi postupke za godišnje usklađivanje stajališta Unije u razdoblju 2019.–2023. koji su u skladu s načelom lojalne suradnje među institucijama Unije sadržanom u članku 13. stavku 2. Ugovora o Europskoj uniji,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na sastancima Komisije za ribarstvo zapadnog dijela središnjeg Atlantika (WECAFC) utvrđeno je u Prilogu I.

               Članak 2.

               Godišnje usklađivanje stajališta koje Unija treba zauzeti na sastancima WECAFC provodi se u skladu s Prilogom II.

               Članak 3.

               Stajalište Unije utvrđeno u Prilogu I. preispituje i, prema potrebi, revidira Vijeće na prijedlog Komisije najkasnije do bilo kojeg sastanka WECAFC-a u 2024.

               Članak 4.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća od 25. studenoga 1991. o pristupanju Europske ekonomske zajednice Organizaciji za hranu i poljoprivredu (FAO) Ujedinjenih naroda.

                     (2)

                        Rezolucija FAO-a 1/131 iz 2006. o izmjeni Statuta WECAFC-a i o reviziji rezolucija FAO-a 4/61 iz 1973. i 3/74 iz 1978.

                     (3)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (4)

                        COM(2011) 424, 13.7.2011.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        COM(2018) 28 final, 16.1.2018.

                     (8)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (9)

                        Odluka Vijeća od 25. studenoga 1991. o pristupanju Europske ekonomske zajednice Organizaciji za hranu i poljoprivredu (FAO) Ujedinjenih naroda.

                     (10)

                        JOIN(2016) 49 final od 10.11.2016.

                     (11)

                        7348/1/17 REV 1 od 24.3.2017.

                     (12)

                        COM(2018) 28 final, 16.1.2018.

    ---documentbreak---

               EUROPSKA KOMISIJA
            Bruxelles, 10.7.2019.
            COM(2019) 284 final
            PRILOZI
            prijedlogu
            ODLUKE VIJEĆA
            o stajalištu koje treba zauzeti u ime Europske unije u Komisiji za ribarstvo zapadnog dijela središnjeg Atlantika

               PRILOG 1.

               Stajalište koje u ime Unije treba zauzeti u Komisiji za ribarstvo zapadnog dijela središnjeg Atlantika (WECAFC)

               1.NAČELA

               Unija u okviru WECAFC-a:

               (a) djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom iz članka 2. stavka 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribarstva Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

               (b) radi na primjerenom uključivanju dionika u pripremnu fazu izrade rezolucija i preporuka WECAFC-a koje se donose u okviru WECAFC-a u skladu s njegovim izmijenjenim statutom;

               (c) osigurava usklađenost rezolucija i preporuka donesenih u okviru WECAFC-a s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim naseljima i stokovima vrlo migratornih vrsta te Sporazuma o promicanju usklađivanja ribarskih plovila na otvorenom moru s međunarodnim mjerama za očuvanje i gospodarenje iz 1993., Kodeksom odgovornog ribarstva iz 1995. i Sporazuma Organizacije za hranu i poljoprivredu o mjerama države luke iz 2009.;

               (d)promiče stajališta koja su u skladu s najboljom praksom regionalnih organizacija za upravljanje ribarstvom (RFMO) i regionalnih tijela za ribarstvo na istom području te osigurava promicanje koordinacije između RFMO-a i relevantnih organizacija kao što su podregionalne organizacije za ribarstvo i regionalne konvencije o moru i, ako je primjenjivo, suradnje s globalnim organizacijama u okviru njihovih mandata, po potrebi uključujući mehanizme suradnje među RFMO-ima koji se ne bave tunom slične takozvanom postupku iz Kobea za RFMO-e koji se bave tunom;

               (e) nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s drugim politikama Unije, posebno u područjima vanjskih odnosa, zapošljavanja, okoliša, trgovine, razvoja, istraživanja i inovacija;

               (f)osigurava poštovanje međunarodnih obveza Unije;

               (g) postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji ZRP-a
                  1
               ;

               (h) nastoji stvoriti jednake uvjete za flotu Unije na području u nadležnosti WECAFC-a na temelju istih načela i standarda koji se primjenjuju u okviru zakonodavstva Unije te promicati ujednačenu provedbu tih načela i standarda;

               (i) postupa u skladu sa Zajedničkom komunikacijom Visokog predstavnika Unije za vanjske poslove i sigurnosnu politiku i Komisije pod nazivom Međunarodno upravljanje oceanima: plan za budućnost naših oceana
                  2
                i zaključcima Vijeća o toj zajedničkoj komunikaciji
                  3
                te promiče mjere za potporu i povećanje djelotvornosti WECAFC-a i, ako je relevantno, poboljšava njegovo upravljanje i rezultate, prije svega podupiranjem reforme WECAFC-a kako bi postao RFMO u punom smislu, kao doprinos održivom upravljanju oceanima u svim njegovim dimenzijama.

               2.SMJERNICE

               Unija nastoji, prema potrebi, podupirati WECAFC u donošenju sljedećih mjera:

               (a) rezolucije i preporuke za očuvanje i upravljanje živim morskim resursima na području koje je u nadležnosti WECAFC-a na temelju najboljih raspoloživih znanstvenih savjeta;

               (b) rezolucije i preporuke za aktivnosti praćenja, kontrole i nadzora na području koje je u nadležnosti WECAFC-a, uključujući sprečavanje nezakonitih, neprijavljenih i nereguliranih (NNN) ribolovnih aktivnosti, odvraćanje od njih i njihovo zaustavljanje;

               (c) rezolucije i preporuke za što veće smanjenje negativnih posljedica ribolovnih aktivnosti i akvakulture na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području koje je u nadležnosti WECAFC-a u skladu s Međunarodnim smjernicama FAO-a za upravljanje dubokomorskim ribolovom na otvorenome moru te mjere za što veće izbjegavanje i smanjenje neželjenih ulova, prije svega osjetljivih morskih vrsta, te za postupno napuštanje prakse odbacivanja ulova;

               (d)rezolucije i preporuke za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

               (e)rezolucije i preporuke kojima je cilj zabrana ribolova koji se obavlja samo radi izlova peraja morskog psa i kojima se zahtijeva da se svi morski psi iskrcaju sa svim perajama prirodno povezanima s trupom;

               (f)prema potrebi, zajednički pristup s drugim regionalnim tijelima za ribarstvo i RFMO-ima, prije svega s onima koji su uključeni u upravljanje ribarstvom na istom području;

               (g)preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

               (h) dodatne tehničke rezolucije i preporuke koje se temelje na savjetima pomoćnih tijela i radnih skupina WECAFC-a.

               PRILOG II.

               Godišnje usklađivanje stajališta Unije koje treba zauzeti
                  na sastancima Komisije za ribarstvo zapadnog dijela središnjeg Atlantika

               Prije svakog zasjedanja WECAFC-a, kada se to tijelo poziva na donošenje odluka koje mogu presudno utjecati na sadržaj propisa koje donosi zakonodavac Unije, poduzimaju se potrebni koraci kako bi se u stajalištu koje u ime Unije treba iznijeti uzele u obzir najnovije znanstvene i druge relevantne informacije dostavljene Komisiji, u skladu s načelima i smjernicama utvrđenima u Prilogu I.

               U tu svrhu i na temelju tih informacija Komisija Vijeću ili njegovim pripremnim tijelima pravovremeno prije svakog zasjedanja WECAFC-a dostavlja pisani dokument u kojem su utvrđene pojedinosti predloženog usklađivanja stajališta Unije za raspravu i detaljna argumentacija stajališta koje treba iznijeti u ime Unije.

               Ako tijekom zasjedanja WECAFC-a nije moguće postići dogovor, uključujući na samom zasjedanju, predmet se upućuje Vijeću ili njegovim pripremnim tijelima kako bi se u stajalištu Unije mogli uzeti u obzir novi elementi.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final od 10.11.2016.

                     (3)

                        7348/1/17 REV 1 od 24.3.2017.


               EUROPSKA KOMISIJA
            Bruxelles, 10.7.2019.
            COM(2019) 327 final
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Odboru za ribarstvo istočnog dijela središnjeg Atlantika
            (Tekst značajan za EGP)

               OBRAZLOŽENJE

               1.Predmet prijedloga

               Prijedlog se odnosi na odluku o utvrđivanju stajališta koje u ime Unije treba zauzeti na sastancima Odbora za ribarstvo istočnog dijela središnjeg Atlantika (CECAF) u razdoblju 2019.–2023. o planiranom donošenju neobvezujućih primjedaba i mjera u pogledu upravljanja živim morskim resursima.

               2.Kontekst prijedloga

               2.1.Organizacija za hranu i poljoprivredu Ujedinjenih naroda

               Odbor za ribarstvo istočnog dijela središnjeg Atlantika (CECAF) osnovan je Rezolucijom 1/48 Vijeća Organizacije za hranu i poljoprivredu (FAO) Ujedinjenih naroda na temelju članka VI. stavka 2. Statuta FAO-a. Statut CECAF-a objavio je 19. rujna 1967. glavni direktor FAO-a, a posljednji je put izmijenjen 2003., prije svega u vezi sa svrhom, dužnostima i odgovornošću CECAF-a.

               Svrha je CECAF-a promicati održivo iskorištavanje živih morskih resursa na području koje je u njegovoj nadležnosti odgovarajućim upravljanjem i razvojem ribarstva i ribolovnih operacija. Odbor obuhvaća sve žive morske resurse na tom području nadležnosti koje se prostire od rta Spartel do ušća rijeke Kongo.

               Europska unija članica je CECAF-a
                  1
               , kao i Francuska, Grčka, Italija, Nizozemska, Poljska, Rumunjska i Španjolska.

               2.2.Odbor za ribarstvo istočnog dijela središnjeg Atlantika

               CECAF je savjetodavno tehničko i regionalno tijelo za ribarstvo osnovano na temelju članka VI. stavka 2. Statuta FAO-a. Tajništvom CECAF-a upravlja i financira ga FAO. Među glavnim su mu dužnostima promicanje, koordinacija i olakšavanje znanstvenog istraživanja, upravljanja i aktivnosti povezanih s očuvanjem i upravljanjem živim morskim resursima na području koje je u njegovoj nadležnosti. CECAF može svojim članovima pružati i savjete o upravljanju ribarstvom te njegovu praćenju, kontroli i nadzoru. Također radi na uspostavi znanstvene osnove za regulatorne mjere za očuvanje i upravljanje živim morskim resursima te pruža savjete o donošenju regulatornih mjera svojih država članica.

               Sastanci CECAF-a obično se održavaju svake dvije godine. Unija kao članica ima pravo sudjelovanja i pravo glasa. CECAF donosi odluke većinom glasova, osim ako nije drukčije predviđeno njegovim poslovnikom.

               2.3.Odluke koje donosi Odbor za ribarstvo istočnog dijela središnjeg Atlantika

               Na temelju uvjeta iz svojeg izmijenjenog statuta CECAF pruža savjete o mjerama upravljanja („mjere”) državama članicama i nadležnim regionalnim organizacijama. S obzirom na njegov savjetodavni status, odluke CECAF-a nisu obvezujuće za njegove članove.

               3.Stajalište koje treba zauzeti u ime Unije

               U skladu s postupcima koji se primjenjuju na regionalne organizacije za upravljanje ribarstvom (RFMO), stajalište koje u ime Unije treba zauzeti na godišnjim sastancima regionalnih tijela za ribarstvo, kao što je CECAF, utvrđuje se u skladu s dvostupanjskim pristupom. Odlukom Vijeća utvrđuju se vodeća načela i smjernice za stajalište Unije na višegodišnjoj osnovi te se ono potom usklađuje uoči svakog godišnjeg sastanka na temelju neslužbenih dokumenata Komisije o kojima će raspravljati radna skupina Vijeća.

               U ovom Prijedlogu odluke:

               ·sadržana su opća načela i smjernice, ali se u najvećoj mogućoj mjeri uzimaju u obzir i posebne značajke CECAF-a,

               ·utvrđen je standardni postupak za godišnje utvrđivanje stajališta Unije, na zahtjev država članica,

               ·obuhvaćena su načela i smjernice nove zajedničke ribarstvene politike kako je utvrđena u Uredbi (EU) br. 1380/2013 Europskog parlamenta i Vijeća
                  2
                uzimajući u obzir i ciljeve utvrđene u Komunikaciji Komisije o vanjskoj dimenziji zajedničke ribarstvene politike
                  3
               ,

               ·uzima se u obzir Zajednička komunikacija Visokog predstavnika Unije za vanjske poslove i sigurnosnu politiku i Komisije pod nazivom „Međunarodno upravljanje oceanima: plan za budućnost naših oceana
                  4
               ” i zaključci Vijeća o njoj
                  5
               , i

               ·uzima se u obzir Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija o europskoj strategiji za plastiku u kružnom gospodarstvu
                  6
               .

               4. Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije („Ugovor”) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kad se to tijelo poziva na donošenje akata koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju propisa međunarodnog prava koji se primjenjuju na dotično tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donosi zakonodavac Unije”
                  7
               .

               4.1.2.Primjena na ovaj predmet

               CECAF je tehničko i regionalno tijelo za ribarstvo osnovano rezolucijom FAO-a 1/48 iz 1967. na temelju članka VI. stavka 2. Statuta FAO-a. Iako odluke CECAF-a („mjere”) nisu obvezujuće za njegove članove, akti koje je CECAF pozvan donijeti jesu akti koji mogu presudno utjecati na sadržaj propisa koje donosi zakonodavac Unije.

               Predviđenim se aktom ne dopunjuje niti mijenja institucionalni okvir sporazuma.

               Stoga je postupovna pravna osnova za predloženu odluku članak 218. stavak 9. Ugovora.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. Ugovora prije svega ovisi o cilju i sadržaju predviđenog akta o kojemu se zauzima stajalište u ime Unije. Ako taj akt ima dva cilja ili dva elementa te ako se može utvrditi da je jedan od tih ciljeva ili elemenata glavni, a drugi sporedan, odluka na temelju članka 218. stavka 9. Ugovora mora imati samo jednu materijalnopravnu osnovu, onu koju zahtijeva glavni cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na ribarstvo. Uredba (EU) br. 1380/2013 pravna je osnova kojom su utvrđena načela koja se trebaju odražavati u stajalištu.

               Stoga je materijalnopravna osnova za predloženu odluku članak 43. stavak 2. Ugovora.

               4.3.Zaključak

               Pravna osnova za predloženu odluku stoga bi trebao biti članak 43. stavak 2. Ugovora u vezi s člankom 218. stavkom 9. Ugovora.

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Odboru za ribarstvo istočnog dijela središnjeg Atlantika

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije („Ugovor”), a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Europska unija članica je Odbora za ribarstvo istočnog dijela središnjeg Atlantika (CECAF), regionalnog odbora za ribarstvo Organizacije za hranu i poljoprivredu (FAO) Ujedinjenih naroda, osnovanog na temelju članka VI. stavka 2. Statuta FAO-a.

               (2)Europska unija članica je FAO-a
                  8
               .

               (3)Na temelju uvjeta iz svojeg izmijenjenog statuta CECAF pruža savjete o mjerama upravljanja („mjere”). S obzirom na njegov savjetodavni status, odluke CECAF-a nisu obvezujuće za njegove članove.

               (4)CECAF na sastanku svojeg Odbora pruža savjete o mjerama za očuvanje i upravljanje živim morskim resursima.

               (5)Potrebno je utvrditi stajalište koje treba zauzeti u ime Unije u CECAF-u u razdoblju 2019.–2023. s obzirom na to da se CECAF poziva na donošenje neobvezujućih akata koji mogu presudno utjecati na sadržaj propisa koje donosi zakonodavac EU-a. Predviđeno je da se većina odluka Vijeća o utvrđivanju stajališta Unije u okviru RFMO-a u kojima je Unija ugovorna stranka revidira prije godišnjeg sastanka tih RFMO-a u 2024. Stoga bi se, radi poboljšanja usklađenosti stajališta Unije u svim RFMO-ima i regionalnim tijelima za ribarstvo te racionalizacije postupka revizije, ova Odluka Vijeća trebala revidirati najkasnije prije bilo kojeg sastanka CECAF-a u 2024.

               (6)U Zajedničkoj komunikaciji Visokog predstavnika Unije za vanjske poslove i sigurnosnu politiku i Komisije pod nazivom „Međunarodno upravljanje oceanima: plan za budućnost naših oceana
                  9
               ” i u zaključcima Vijeća o njoj
                  10
                navedeno je da je promicanje mjera za potporu i povećanje djelotvornosti regionalnih organizacija za upravljanje ribarstvom i, ako je relevantno, poboljšanje njihova upravljanja i jačanje suradnje u ključnim područjima oceana središnja točka djelovanja Unije u tim forumima.

               (7)Kako je navedeno u Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija o europskoj strategiji za plastiku u kružnom gospodarstvu
                  11
               , trebalo bi poduzeti konkretne mjere za smanjenje količine plastike i onečišćenja mora te gubitka ili ostavljanja ribolovnog alata u moru.

               (8)Budući da se priroda ribolovnih resursa na području CECAF-a mijenja i da je u stajalištu Unije potrebno uzeti u obzir nova kretanja, uključujući nove znanstvene i druge relevantne informacije predstavljene prije ili tijekom sastanaka CECAF-a, trebalo bi, u skladu s načelom lojalne suradnje među institucijama Unije sadržanim u članku 13. stavku 2. Ugovora o Europskoj uniji, utvrditi postupke za godišnje usklađivanje stajališta Unije u razdoblju 2019.–2023.,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na sastancima Odbora za ribarstvo istočnog dijela središnjeg Atlantika (CECAF) utvrđeno je u Prilogu I.

               Članak 2.

               Godišnje usklađivanje stajališta koje Unija treba zauzeti na sastancima CECAF-a provodi se u skladu s Prilogom II.

               Članak 3.

               Stajalište Unije utvrđeno u Prilogu I. preispituje i, prema potrebi, revidira Vijeće na prijedlog Komisije najkasnije do sastanka CECAF-a 2024.

               Članak 4.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća od 25. studenoga 1991. o pristupanju Europske ekonomske zajednice Organizaciji za hranu i poljoprivredu (FAO) Ujedinjenih naroda.

                     (2)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (3)

                        COM(2011) 424, 13.7.2011.

                     (4)

                        JOIN(2016) 49 final, 10.11.2016.

                     (5)

                        7348/1/17 REV 1, 24.3.2017.

                     (6)

                        COM(2018) 28 final, 16.1.2018.

                     (7)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke od 61. do 64.

                     (8)

                        Odluka Vijeća od 25. studenoga 1991. o pristupanju Europske ekonomske zajednice Organizaciji za hranu i poljoprivredu (FAO) Ujedinjenih naroda.

                     (9)

                        JOIN(2016) 49 final od 10.11.2016.

                     (10)

                        7348/1/17 REV 1 od 24.3.2017.

                     (11)

                        COM(2018) 28 final, 16.1.2018.

    ---documentbreak---

               EUROPSKA KOMISIJA
            Bruxelles, 10.7.2019.
            COM(2019) 327 final
            PRILOZI
            prijedlogu
            ODLUKE VIJEĆA
            o stajalištu koje u ime Unije treba zauzeti na Odboru za ribarstvo istočnog dijela središnjeg Atlantika

               PRILOG 1.

               Stajalište koje u ime Unije treba zauzeti na Odboru za ribarstvo istočnog dijela središnjeg Atlantika (CECAF)

               1.NAČELA

               Unija u okviru CECAF-a:

               (a) djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom iz članka 2. stavka 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribarstva Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

               (b) radi na primjerenom uključivanju dionika u pripremnu fazu izrade mjera CECAF-a koje se donose u okviru CECAF-a u skladu s njegovim izmijenjenim statutom;

               (c) osigurava usklađenost mjera donesenih u okviru CECAF-a s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim naseljima i stokovima vrlo migratornih vrsta e Sporazuma o promicanju usklađivanja ribarskih plovila na otvorenom moru s međunarodnim mjerama za očuvanje i gospodarenje iz 1993. i Sporazuma Organizacije za hranu i poljoprivredu o mjerama države luke iz 2009.;

               (d)promiče stajališta koja su u skladu s najboljom praksom regionalnih organizacija za upravljanje ribarstvom (RFMO) i regionalnih tijela za ribarstvo na istom području te osigurava promicanje koordinacije između RFMO-a i relevantnih organizacija kao što su podregionalne organizacije za ribarstvo i regionalne konvencije o moru i, ako je primjenjivo, suradnje s globalnim organizacijama u okviru njihovih mandata, po potrebi uključujući mehanizme suradnje među RFMO-ima koji se ne bave tunom slične takozvanom postupku iz Kobea za RFMO-e koji se bave tunom;

               (e) nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s drugim politikama Unije, posebno u područjima vanjskih odnosa, zapošljavanja, okoliša, trgovine, razvoja, istraživanja i inovacija;

               (f)osigurava poštovanje međunarodnih obveza Unije;

               (g) postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji ZRP-a
                  1
               ;

               (h) nastoji stvoriti jednake uvjete za flotu Unije na području u nadležnosti CECAF-a na temelju istih načela i standarda koji se primjenjuju u okviru zakonodavstva Unije te promicati ujednačenu provedbu tih načela i standarda;

               (i) postupa u skladu sa Zajedničkom komunikacijom Visokog predstavnika Unije za vanjske poslove i sigurnosnu politiku i Komisije pod nazivom Međunarodno upravljanje oceanima: plan za budućnost naših oceana
                  2
                i zaključcima Vijeća o toj zajedničkoj komunikaciji
                  3
                te promiče mjere za potporu i povećanje djelotvornosti CECAF-a i, ako je relevantno, poboljšava njegovo upravljanje i rezultate, prije svega pružanjem potpore reformi CECAF-a kako bi postao RFMO u punom smislu, kao doprinos održivom upravljanju oceanima u svim njegovim dimenzijama.

               2.SMJERNICE

               Unija nastoji, prema potrebi, podupirati CECAF u donošenju sljedećih mjera:

               (a) mjere za očuvanje i upravljanje živim morskim resursima na području koje je u nadležnosti CECAF-a na temelju najboljih raspoloživih znanstvenih savjeta;

               (b) mjere za aktivnosti praćenja, kontrole i nadzora na području koje je u nadležnosti CECAF-a, uključujući sprečavanje nezakonitih, neprijavljenih i nereguliranih (NNN) ribolovnih aktivnosti, odvraćanje od njih i njihovo zaustavljanje;

               (c) mjere za što veće smanjenje negativnih posljedica ribolovnih aktivnosti i akvakulture na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave, zaštitne mjere za osjetljive morske ekosustave na području koje je u nadležnosti CECAF-a u skladu s Međunarodnim smjernicama FAO-a za upravljanje dubokomorskim ribolovom na otvorenome moru te mjere za što veće izbjegavanje i smanjenje neželjenih ulova, prije svega osjetljivih morskih vrsta, te za postupno napuštanje prakse odbacivanja ulova;

               (d)mjere za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

               (e)prema potrebi, zajednički pristup s drugim regionalnim tijelima za ribarstvo i RFMO-ima, prije svega s onima koji su uključeni u upravljanje ribarstvom na istom području;

               (f)preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

               (g) dodatne tehničke mjere koje se temelje na savjetima pomoćnih tijela i radnih skupina CECAF-a.

               PRILOG II.

               Godišnje usklađivanje stajališta Unije koje treba zauzeti
                  na sastancima Odbora za ribarstvo istočnog dijela središnjeg Atlantika

               Prije svakog sastanka CECAF-a, kad se to tijelo poziva na donošenje odluka koje mogu presudno utjecati na sadržaj propisa koje donosi zakonodavac Unije, poduzimaju se potrebni koraci kako bi se u stajalištu koje treba iznijeti u ime Unije uzele u obzir najnovije znanstvene i druge relevantne informacije dostavljene Komisiji, u skladu s načelima i smjernicama utvrđenima u Prilogu I.

               U tu svrhu i na temelju tih informacija Komisija Vijeću ili njegovim pripremnim tijelima pravovremeno prije svakog sastanka CECAF-a dostavlja pisani dokument u kojem su utvrđene pojedinosti predloženog usklađivanja stajališta Unije za raspravu i detaljna argumentacija stajališta koje treba iznijeti u ime Unije.

               Ako tijekom sastanka CECAF-a nije moguće postići dogovor, uključujući na samom zasjedanju, predmet se upućuje Vijeću ili njegovim pripremnim tijelima kako bi se u stajalištu Unije mogli uzeti u obzir novi elementi.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final od 10.11.2016.

                     (3)

                        7348/1/17 REV 1 od 24.3.2017.


               EUROPSKA KOMISIJA
            Bruxelles, 30.11.2017.
            COM(2017) 711 final
            2017/0314(NLE)
            Prijedlog
            ODLUKE VIJEĆA
            o stajalištu koje treba donijeti, u ime Europske unije,u Zajedničkom odboru EGP-a o izmjeni Priloga XIII. (Promet)Sporazumu o EGP-u

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Svrha nacrta odluke Zajedničkog odbora EGP-a (priloženog predloženoj odluci Vijeća) jest izmjena Priloga XIII. (Promet) Sporazumu o EGP-u kako bi se uključila Direktiva 2014/94/EU Europskog parlamenta i Vijeća od 22. listopada 2014. o uspostavi infrastrukture za alternativna goriva
                  1
               .

               •Dosljednost s postojećim odredbama politike u određenom području

               Priloženim nacrtom odluke Zajedničkog odbora proširuje se već postojeća politika EU-a na države EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog Sporazuma čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na članku 91. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba donijeti u ime Unije.

               Europska služba za vanjsko djelovanje (ESVD) u suradnji s Komisijom Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. ESVD se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga.

               Cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

               Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru kojom se potvrđuje zauzeti pristup.

               •Proporcionalnost

               U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.

               •Odabir instrumenta

               U skladu s člankom 98. Sporazuma o EGP-u odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

               Nije primjenjivo.

               •Procjena učinka

               Nije primjenjivo.

               4.UTJECAJ NA PRORAČUN

               Ne očekuje se da će uključivanje Direktive 2014/94/EU u Sporazum o EGP-u imati utjecaj na proračun.

               5.OSTALI DIJELOVI

               Glavne prilagodbe koje je zatražila EFTA

               Prilagodba (b), članak 6.

               Upotreba prirodnog plina u Islandu ograničena je jer ondje trenutačno nema tržišta, infrastrukture ni poduzeća za prirodni plin, ni u cestovnom prometu ni za pomorske brodove. Takva tržišta i poduzeća nisu dosad postojala niti se predviđa njihovo nastajanje u budućnosti, a nisu još izgrađene ni mreže za distribuciju plina. U tom se kontekstu članak 6. Direktive 2014/94/EU ne bi trebao primjenjivati na Island.

               Prilagodba (c), Direktiva u cjelini

               Zbog posebne situacije Lihtenštajnu je odobreno potpuno izuzeće od Direktive 2009/28/EZ o uporabi energije iz obnovljivih izvora
                  3
               , koja je uključena u Sporazum o EGP-u, i na koju se upućuje na različitim mjestima u Direktivi 2014/94/EU.

               U Lihtenštajnu nema obala/luka ni zračnih luka (osim malog heliodroma). Nema ni autocesta, a što je najvažnije, Lihtenštajn nije dio mreže TEN-T, stoga traži izuzeće od provedbe Direktive 2014/94/EU.

               2017/0314 (NLE)

               Prijedlog

               ODLUKE VIJEĆA

               o stajalištu koje treba donijeti, u ime Europske unije,
                  u Zajedničkom odboru EGP-a o izmjeni Priloga XIII. (Promet)
                  Sporazumu o EGP-u

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  4
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  5
                („Sporazum o EGP-u”) stupio je na snagu 1. siječnja 1994.

               (2)U skladu s člankom 98. Sporazuma o EGP-u Zajednički odbor EGP-a može odlučiti izmijeniti, među ostalim, Prilog XIII. (Promet) Sporazumu o EGP-u.

               (3)Direktiva 2014/94/EU Europskog parlamenta i Vijeća
                  6
                treba se uključiti u Sporazum o EGP-u.

               (4)Prilog XIII. (Promet) Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje treba donijeti, u ime Unije, u Zajedničkom odboru EGP-a o predloženoj izmjeni Priloga XIII. (Promet) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 307, 28.10.2014., str. 1.

                     (2)

                        SL L 305, 30.11.1994., str. 6.–8.

                     (3)

                        Direktiva 2009/28/EZ Europskog parlamenta i Vijeća od 23. travnja 2009. o promicanju uporabe energije iz obnovljivih izvora te o izmjeni i kasnijem stavljanju izvan snage direktiva 2001/77/EZ i 2003/30/EZ (SL L 140, 5.6.2009., str. 16.).

                     (4)

                        SL L 305, 30.11.1994., str. 6.

                     (5)

                        SL L 1, 3.1.1994., str. 3.

                     (6)

                        Direktiva 2014/94/EU Europskog parlamenta i Vijeća od 22. listopada 2014. o uspostavi infrastrukture za alternativna goriva (SL L 307, 28.10.2014., str. 1.).

    ---documentbreak---

               EUROPSKA KOMISIJA
            Bruxelles,30.11.2017.
            COM(2017) 711 final
            PRILOG

            Prijedlogu odluke Vijeća
            o stajalištu koje treba donijeti, u ime Europske unije, u Zajedničkom odboru EGP-a o izmjeni Priloga XIII. (Promet) Sporazumu o EGP-u

               PRILOG

                  ODLUKA ZAJEDNIČKOG ODBORA EGP-a br. .../2017

                  od

                  o izmjeni Priloga XIII. (Promet) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Direktiva 2014/94/EU Europskog parlamenta i Vijeća od 22. listopada 2014. o uspostavi infrastrukture za alternativna goriva
                  1
                treba se uključiti u Sporazum o EGP-u.

               (2)Prilog XIII. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Nakon točke 5. (izbrisana) Priloga XIII. Sporazumu o EGP-u umeće se sljedeća točka:

               „5.a32014 L 0094: Direktiva 2014/94/EU Europskog parlamenta i Vijeća od 22. listopada 2014. o uspostavi infrastrukture za alternativna goriva (SL L 307, 28.10.2014., str. 1.).

               Za potrebe ovog Sporazuma odredbe Direktive tumače se uz sljedeće prilagodbe:

               (a)kad je riječ o državama EFTA-e, riječ ‚UFEU-a’ u članku 3. stavku 5. glasi ‚Sporazuma o EGP-u’;

               (b)članak 6. ne primjenjuje se na Island;

               (c)ova se Direktiva ne primjenjuje na Lihtenštajn.”

               Članak 2.

               Vjerodostojni su tekstovi Direktive 2014/94/EU na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u*.

                  2Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

                     (1)

                        SL L 307, 28.10.2014., str. 1.

                     (2)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 22.2.2018.
            COM(2018) 150 final
            Prijedlog
            ODLUKE EUROPSKOG PARLAMENTA I VIJEĆA
            o mobilizaciji Fonda solidarnosti Europske unije radi pružanja pomoći Grčkoj, Španjolskoj, Francuskoj i Portugalu

               OBRAZLOŽENJE

               1.Kontekst prijedloga

               Ovom je odlukom obuhvaćena mobilizacija Fonda solidarnosti Europske unije (EUSF) u iznosu od 104 166 951 EUR radi pružanja pomoći Grčkoj, Francuskoj, Portugalu i Španjolskoj nakon katastrofa koje su ih pogodile tijekom 2017. Mobilizacija je popraćena Nacrtom izmjene proračuna (NIP) br. 1/2018
                  1
               , kojim se predlaže unošenje potrebnih odobrenih sredstava u opći proračun za 2018., i za obveze i za plaćanja, nakon što se odbije prethodno isplaćeni predujam (6 520 846 EUR).

               2.Informacije i uvjeti

               2.1.Grčka – potresi na Lezbosu

               Dana 12. lipnja 2017. potres magnitude 6,3 po Richterovoj ljestvici pogodio je otok Lezbos u Sjevernom Egeju. Uslijedio je velik broj naknadnih podrhtavanja tla koja su prouzročila štetu kućanstvima, poduzećima i lokalnoj infrastrukturi.

               (1)Grčka je podnijela zahtjev za doprinos iz EUSF-a 1. rujna 2017. poštujući rok od 12 tjedana od nastanka prve štete.

               (2)Katastrofa je prirodnog podrijetla.

               (3)Grčka tijela procjenjuju ukupnu izravnu štetu na 54,4 milijuna EUR. Zahtjev je podnesen na temelju kriterija za „regionalnu prirodnu katastrofu” kako je utvrđeno u članku 2. stavku 3. Uredbe Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije
                  2
                (dalje u tekstu „Uredba”), u kojem se „regionalna prirodna katastrofa” definira kao prirodna katastrofa koja je prouzročila izravnu štetu u nekoj regiji na razini NUTS 2 prihvatljive države članice veću od 1,5 % bruto domaćeg proizvoda (BDP) te regije. Šteta nastala na Lezbosu čini 2,14 % BDP-a dotične sjevernoegejske
                  3
                regije na razini NUTS 2, što je iznad praga od 1,5 % regionalnog BDP-a utvrđenog u Uredbi.

               (4)Grčka je u zahtjevu zatražila isplatu predujma u skladu s člankom 4.a Uredbe. Komisija je 24. listopada 2017. donijela Provedbenu odluku C(2017) 7203 kojom je Grčkoj dodijeljen predujam u iznosu od 135 912 EUR, što čini 10 % očekivanog financijskog doprinosa iz EUSF-a, koji joj je isplaćen u cijelosti 9. studenoga 2017.

               (5)Grčka su tijela u zahtjevu detaljno opisala stanje nakon potresa i napore koje su poduzela kako bi pomogla pogođenom stanovništvu. Grčka je navela da je na Lezbosu dvanaest sela pretrpjelo štetu od potresa. Više od pola sela Vrisa je uništeno, a njegovih 850 stanovnika bilo je dugotrajno evakuirano zbog naknadnih snažnih podrhtavanja tla. Procijenjeno je da je potrebno popraviti oštećenja na 776 kuća, a 200 kuća moralo se potpuno obnoviti. I škole su na pogođenom području ostale zatvorene. Urušila se kupola crkve svetog Pantelejmona u Plomariju. Zbog klizišta je zatvorena glavna cesta između Mitilene i Plomarija kod mjesta Agios Isidoros te cesta prema Melinti. Znatnu štetu pretrpjele su povijesne znamenitosti, uključujući Prirodoslovni muzej Atenskog sveučilišta u Vrisi. Manja oštećenja nastala su u gradu Chiosu i selu Kamposu.

               (6)Grčka je procijenila da trošak hitnih operacija i operacija oporavka koje su prihvatljive na temelju članka 3. stavka 2. Uredbe iznosi 12,7 milijuna EUR.

               (7)Grčka tijela potvrdila su da prihvatljivi troškovi nisu pokriveni osiguranjem.

               (8)Pogođena regija pripada „tranzicijskim regijama” u okviru europskih strukturnih i investicijskih fondova (2014.–2020.). Grčka tijela u svojem zahtjevu nisu obavijestila Komisiju da namjeravaju prenamijeniti sredstva iz programa u okviru fondova ESI za mjere oporavka.

               (9)Grčka nije aktivirala Mehanizam Unije za civilnu zaštitu.

               (10)Kada je riječ o provedbi zakonodavstva Unije u području sprečavanja rizika od katastrofa i upravljanja njime, trenutačno se ne vodi nikakav postupak zbog povrede.

               (11)Nakon snažnih potresa koji su pogodili Grčku u razdoblju 1978.–1981. grčke su vlasti odlučile uspostaviti okvir za sprečavanje rizika od prirodnih katastrofa i upravljanje njime kako bi poboljšale otpornost lokalnih zajednica s pomoću okvira za provedbu politika za smanjenje poznatih rizika, upravljanje posljedicama potresa te postupaka/djelovanja za sprečavanje novih rizika. Grčki sustav protupotresne civilne zaštite temelji se na politikama koje su uglavnom usmjerene na smanjenje ranjivosti sprečavanjem i ublažavanjem rizika (i štete) te reagiranjem na hitne situacije i posljedice katastrofa.

               2.2.Francuska – uragani Irma i Maria na Saint-Martinu i Guadalupeu

               Irma, uragan 5. kategorije dotada neviđene razorne moći, krećući se u smjeru sjeverozapada prešao je 5. i 6. rujna 2017. preko Karipskog otočja gdje je usmrtio i ozlijedio veliki broj ljudi, ostavivši iza sebe pustoš. Središte uragana Irma prešlo je preko otoka Sveti Martin prosječnom brzinom od 290 do 295 km/h razorivši više od 90 % otoka. Samo dva tjedna kasnije, 18. i 19. rujna, uragan Maria iste 5. kategorije, nastao kao posljedica istih meteoroloških i klimatskih uvjeta kao Irma, također je prešao preko Karipskog otočja i opet prouzročio veliku štetu na Saint-Martinu, Guadalupeu i dijelovima Martiniquea.

               (1)Francuska je podnijela zahtjev za financijski doprinos iz EUSF-a 27. studenoga 2017. poštujući rok od 12 tjedana od nastanka prve štete.

               (2)Katastrofa je prirodnog podrijetla.

               (3)Francuska tijela ukupnu izravnu štetu nastalu kao posljedica katastrofe procijenila su na 1 956,2 milijuna EUR. Zahtjev je podnesen na temelju kriterija za „regionalnu prirodnu katastrofu” kako je utvrđeno u članku 2. stavku 3. Uredbe. Francuski se zahtjev odnosi na jednu jedinstvenu regiju na razini NUTS 2, koja obuhvaća Saint-Martin i Guadalupe. Budući da ta regija ima status najudaljenije regije u smislu članka 349. Ugovora o funkcioniranju Europske unije, primjenjuje se niži prag štete od 1 % regionalnog BDP-a. Prijavljena izravna šteta čini 21,9 % BDP-a regije
                  4
                i uvelike prelazi primjenjivi prag od 1 % za najudaljenije regije utvrđen u Uredbi.

               (4)Francuska je u zahtjevu zatražila isplatu predujma u skladu s člankom 4.a Uredbe. Komisija je 12. prosinca 2017. donijela Provedbenu odluku C(2017) 8726 kojom se dodjeljuje predujam u iznosu od 4 890 603 EUR, što čini 10 % očekivanog financijskog doprinosa iz EUSF-a. Predujam je Francuskoj isplaćen u dva obroka u prosincu 2017. (2 369 757 EUR) i siječnju 2018. (2 520 846 EUR).

               (5)Francuska su tijela u zahtjevu detaljno opisala razmjere štete koju su prouzročila dva uragana. Irma, uragan 5. kategorije, razvio je dotada neviđenu snagu s prosječnim brzinama vjetra iznad 275 km/h tijekom više od tri dana. Manje od dva tjedna kasnije uragan Maria ponovno je pogodio Karipsko otočje i prouzročio štetu uglavnom na Guadalupeu. Smatra se da je najmanje 35 osoba poginulo na Karipskom otočju. Na vrhuncu krize otprilike 3 000 vatrogasaca, spasilaca, liječnika, policajaca i vojnika bilo je raspoređeno na pogođenim područjima kako bi sudjelovali u pružanju potpore, pomoći i zaštite stanovništva. Stanovništvu je podijeljeno 226 tona hrane i 735 000 litara vode. Postavljeni su stambeni moduli kako bi se osigurali prihvatljivi uvjeti stanovanja. Na Saint-Martinu 90 % građevina oštećeno je udarima vjetra, od kojih je 25 % potpuno uništeno, a na 40 % njih bit će potrebno obaviti građevinske radove. Gospodarstvo otoka uglavnom se temelji na turizmu. U tom se sektoru zbog uragana očekuje dugotrajna nezaposlenost, dok ukupne stope nezaposlenosti dramatično rastu. U Guadalupeu su nakon prolaska uragana Maria u noći između 18. i 19. rujna 2017. mobilizirane sve državne službe kako bi se oslobodile prometnice, pružila pomoć nastradalima te stanovništvu pomoglo da se vrati u normalan život. U Guadalupeu je oko 60 000 kućanstava bilo danima bez električne energije, a u mnogim dijelovima bila je prekinuta isporuka vode. Mnoge plantaže banana, jedan do najvažnijih izvora prihoda na Guadalupeu, pretrpjele su znatnu štetu i bit će potrebne dvije godine da se proizvodnja normalizira.

               (6)Francuska je procijenila da trošak hitnih operacija i operacija oporavka koje su prihvatljive na temelju članka 3. stavka 2. Uredbe iznosi 191,4 milijuna EUR.

               (7)Francuska tijela potvrdila su da prihvatljivi troškovi nisu pokriveni osiguranjem.

               (8)Pogođene najudaljenije regije su „slabije razvijene regije” u okviru europskih strukturnih i investicijskih fondova (2014.–2020.). Francuska tijela najavila su Komisiji da sredstva iz programa u okviru fondova ESI namjeravaju prenamijeniti za mjere oporavka.

               (9)Na zahtjev Francuske aktiviran je Mehanizam Unije za civilnu zaštitu. Osim toga, Komisija je mobilizirala iznos od 2,4 milijuna EUR za hitnu humanitarnu pomoć otocima regije pogođene uraganom Irma. Nadalje, alat za izradu karata satelita Kopernik upotrijebljen je kao potpora humanitarnim aktivnostima.

               (10)Kada je riječ o provedbi zakonodavstva Unije u području sprečavanja rizika od katastrofa i upravljanja njime, trenutačno se ne vodi nikakav postupak zbog povrede.

               2.3.Portugal – šumski požari u Centru

               Portugal je u razdoblju od lipnja do listopada 2017. pogodilo više valova velikih šumskih požara potaknutih visokim temperaturama, snažnim vjetrovima i iznimno niskom vlagom. Ti su razorni požari uglavnom pogodili portugalske regije Centro (središnja regija) i Norte (sjeverna regija), pri čemu su uništeni ključna javna infrastruktura, javne zgrade, domovi i poduzeća te poljoprivredne i šumske površine.

               (1)Prvi val požara u regiji Centro započeo je 17. lipnja 2017. Portugal je vrlo brzo, već 17. srpnja 2017., podnio prvi zahtjev za doprinos iz EUSF-a, što je znatno prije krajnjeg roka za podnošenje zahtjeva od 12 tjedana. Međutim, Portugal su ponovno pogodili veliki požari u razdoblju od srpnja do listopada. S obzirom na te događaje Portugal je dostavio ažurirane zahtjeve 13. listopada i 14. prosinca 2017., uključujući revidiranu procjenu ukupne visine štete prouzročene požarima od lipnja do listopada 2017.

               (2)Katastrofa je prirodnog podrijetla.

               (3)U konačnom zahtjevu portugalska tijela ukupnu izravnu štetu od požara u razdoblju od lipnja do listopada procjenjuju na 1 458,0 milijuna EUR. Kao kriterij za podnošenje zahtjeva navedena je „prirodna katastrofa velikih razmjera” u skladu s člankom 2. stavkom 2. Uredbe. Taj iznos čini 0,832 % portugalskog BND-a te prelazi prag za mobilizaciju Fonda solidarnosti u odnosu na prirodne katastrofe velikih razmjera u 2017. u iznosu od 1 051,6 milijuna EUR (odnosno 0,6 % portugalskog BND-a). Ta se katastrofa stoga može smatrati „prirodnom katastrofom velikih razmjera” i obuhvaćena je područjem primjene Uredbe.

               (4)Portugal je u zahtjevu zatražio isplatu predujma u skladu s člankom 4.a Uredbe. Komisija je 9. studenoga 2017. donijela Provedbenu odluku C(2017) 7517 kojom je dodijeljen predujam u iznosu od 1 494 331 EUR. Taj se iznos temeljio na početnoj procjeni štete iz srpnja 2017. i činio je 10 % očekivanog financijskog doprinosa iz EUSF-a u tom trenutku. Predujam je Portugalu isplaćen u cijelosti 29. studenoga 2017.

               (5)Portugalska tijela u zahtjevu detaljno opisuju poduzete napore u gašenju požara te učinke i posljedice katastrofe. Požari su uglavnom pogodili središnju i sjevernu regiju u razdoblju od 17. lipnja do 17. listopada 2017. Samo je u općini Pedrógão Grande požar u lipnju odnio 64 ljudska života. U požarima je ukupno smrtno stradalo oko stotinu osoba, a mnogo više ih je ozlijeđeno. Požari su znatno utjecali na svakodnevni život i privatnu imovinu. Golemo opožareno područje zahvaćeno požarima opisanima u zahtjevu zabilježeno je u Europskom informacijskom sustavu za šumske požare (EFFIS). U skladu s EFFIS-om opožareno područje teško stradalo u požaru obuhvaća površinu od 491 094 hektara, od čega 89 419 hektara čini poljoprivredno zemljište, a 401 675 hektara šuma i druga šumovita zemljišta.

               (6)Portugal je procijenio da trošak hitnih operacija i operacija oporavka koje su prihvatljive na temelju članka 3. stavka 2. Uredbe iznosi 211,0 milijuna EUR.

               (7)Portugalska tijela potvrdila su da prihvatljivi troškovi nisu pokriveni osiguranjem.

               (8)Pogođene regije su „slabije razvijene regije” u okviru europskih strukturnih i investicijskih fondova (2014.–2020.). Portugalska tijela najavila su Komisiji da sredstva iz programa u okviru fondova ESI namjeravaju prenamijeniti za mjere oporavka.

               (9)Na zahtjev Portugala aktiviran je Mehanizam Unije za civilnu zaštitu radi suzbijanja požara.

               (10)Kada je riječ o provedbi zakonodavstva Unije u području sprečavanja rizika od katastrofa i upravljanja njime, trenutačno se ne vodi nikakav postupak zbog povrede.

               (11)Zahtjev Portugala sadržava pregled postojećih mjera prevencije. Primjerice, Rezolucijom br. 56/2015 Vijeća ministara objavljenom u Službenom listu Portugalske Republike br. 147 od 30. srpnja 2015. odobreni su sljedeći strateški dokumenti koji su u skladu sa zakonodavstvom EU-a o sprečavanju rizika i upravljanju njima u odnosu na katastrofe povezane sa šumskim požarima: Strateški okvir za klimatsku politiku, Nacionalni program za klimatske promjene i Nacionalna strategija za prilagodbu klimatskim promjenama.

               2.4.Španjolska – šumski požari u Galiciji

               Veliki šumski požari izbili su u sjeverozapadnoj španjolskoj regiji Galiciji u razdoblju od 10. do 17. listopada 2017. Požari su potaknuti istim meteorološkim uvjetima kao u Portugalu, tj. visokom temperaturama i vjetrovima uz iznimno nisku vlagu. U požarima su u znatnoj mjeri uništeni ključna javna infrastruktura, domovi i poduzeća te šumske površine.

               (1)Španjolska je podnijela zahtjev za doprinos iz EUSF-a 22. prosinca 2017. poštujući rok od 12 tjedana od nastanka prve štete, koja je zabilježena 10. listopada 2017.

               (2)Katastrofa je prirodnog podrijetla.

               (3)Španjolska tijela ukupnu izravnu štetu nastalu kao posljedica katastrofe procjenjuju na 129,1 milijuna EUR. Taj je iznos znatno niži od praga za katastrofe velikih razmjera primjenjivog na Španjolsku u 2017. u iznosu od 3 378,5 milijuna EUR (odnosno 3 milijarde EUR u cijenama iz 2011.). On je osim toga niži i od praga za takozvane regionalne katastrofe od 1,5 % regionalnog bruto domaćeg proizvoda, koji za Galiciju iznosi 808 milijuna EUR. Katastrofa se stoga ne može smatrati „prirodnom katastrofom velikih razmjera” ni „regionalnom prirodnom katastrofom” u skladu s uvjetima Uredbe. Međutim, Španjolska je pogođena istim meteorološkim uvjetima koji su prouzročili katastrofu velikih razmjera u Portugalu. Stoga su španjolska tijela dostavila zahtjev na temelju takozvane „odredbe o susjednoj državi” utvrđene u članku 2. stavku 4. Uredbe, u skladu s kojom i prihvatljiva država pogođena istom prirodnom katastrofom koja se smatra prirodnom katastrofom velikih razmjera u susjednoj prihvatljivoj državi može koristiti pomoć iz EUSF-a.

               (4)Španjolska tijela u svojem su zahtjevu zatražila isplatu predujma. S obzirom na nisku razinu štete i očekivani iznos pomoći isplata predujma nije bila opravdana.

               (5)Španjolska tijela dostavila su detaljan opis posljedica katastrofe. Navedeno je da opožareno područje obuhvaća površinu od 49 171 hektara šume i grmlja, uključujući područja mreže Natura 2000. U službama spašavanja sudjelovalo je više od 300 osoba i 112 vozila. Mobilizirano je 487 volontera kako bi pomogli u gašenju požara. Požarima je pogođeno 96 730 osoba. Četiri su osobe izgubile život. Pogođena je 151 općina od ukupno 315 općina u Galiciji. U gospodarskom smislu naviše je pogođen sektor šumarstva u kojem se samo udio ukupne izravne štete procjenjuje na više od 93,4 milijuna EUR. Španjolska je brzo reagirala na najhitnije potrebe stanovništva pogođenog požarima, primjerice osiguravanjem socijalne potpore, privremenog smještaja te provođenjem najnužnijih hitnih operacija i operacija oporavka infrastrukture.

               (6)Španjolska je procijenila da trošak hitnih operacija i operacija oporavka koje su prihvatljive na temelju članka 3. stavka 2. Uredbe iznosi 18,7 milijuna EUR.

               (7)Španjolska tijela potvrdila su da prihvatljivi troškovi nisu pokriveni osiguranjem.

               (8)Pogođena regija Galicija smatra se „razvijenijom regijom” u okviru europskih strukturnih i investicijskih fondova (2014.–2020.). Španjolska tijela u svojem zahtjevu nisu obavijestila Komisiju da namjeravaju prenamijeniti sredstva iz programa u okviru fondova ESI za mjere oporavka.

               (9)Španjolska nije zatražila aktiviranje Mehanizma Unije za civilnu zaštitu.

               (10)Kada je riječ o provedbi zakonodavstva Unije u području sprečavanja rizika od katastrofa i upravljanja njime, trenutačno se ne vodi nikakav postupak zbog povrede.

               (11)Španjolska u zahtjevu upućuje na Odluku br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu. U teritorijalnom planu za hitne situacije u Galiciji (PLATERGA) utvrđuje se skup pravila i postupaka za djelovanje i preventivne mjere koje tijela javne uprave provode u slučaju nastanka hitnih situacija u Galiciji. Osim toga, postoji poseban plan civilne zaštite u slučaju hitnih situacija povezanih sa šumskim požarima pod nazivom PEIFOGA, koji je ažuriran 2015.

               2.5.Zaključak

               Zbog prethodno navedenih razloga katastrofe iz zahtjeva koje su podnijele Grčka, Francuska, Portugal i Španjolska ispunjavaju uvjete za mobilizaciju EUSF-a navedene u Uredbi.

               3.Financiranje iz sredstava EUSF-a dodijeljenih za 2018.

               Uredbom Vijeća (EU, EURATOM) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020.
                  5
                (dalje u tekstu „Uredba o VFO-u”), a posebno njezinim člankom 10., omogućuje se mobilizacija EUSF-a do godišnje gornje granice od 500 000 000 EUR (u cijenama iz 2011.). Točkom 11. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  6
                (IIA) utvrđuju se modaliteti za mobilizaciju EUSF-a.

               Budući da je glavni razlog za osnivanje EUSF-a bila solidarnost, Komisija smatra da bi pomoć trebala biti progresivna. To znači da bi, u skladu s dosadašnjom praksom, za dio štete koji premašuje prag za mobilizaciju EUSF-a za „prirodne katastrofe velikih razmjera” (odnosno 0,6 % BND-a ili 3 milijarde EUR u cijenama iz 2011., ovisno o tome koji je iznos manji) intenzitet pomoći trebao biti veći od onoga za štetu do tog praga. Stopa koja se u prošlosti primjenjivala za utvrđivanje dodijeljenih sredstava za katastrofe velikih razmjera iznosi 2,5 % ukupne izravne štete ispod praga i 6 % za dio štete iznad praga. Za regionalne katastrofe i katastrofe prihvaćene u okviru odredbe o „susjednoj zemlji“ stopa iznosi 2,5 %.

               Doprinos ne smije premašiti procijenjeni ukupni trošak prihvatljivih operacija. Metodologija za izračun pomoći navedena je u Godišnjem izvješću o EUSF-u za razdoblje 2002.–2003. te su je prihvatili Vijeće i Europski parlament.

               Na temelju zahtjeva Grčke, Francuske, Portugala i Španjolske financijski doprinos iz EUSF-a na temelju procjene ukupne izravne nastale štete iznosi:

                        Država članica

                        Kategorizacija katastrofe

                        Ukupna izravna šteta

                        (u milijunima EUR)

                        Prag za katastrofe velikih razmjera

                        (u milijunima EUR)

                        2,5 % izravne štete do praga

                        (u EUR)

                        6 % izravne štete iznad praga

                        (u EUR)

                        Ukupni predloženi iznos pomoći

                        (u EUR)

                        Isplaćeni predujam

                        (u EUR)

                        GRČKA

                        regionalna

                        (članak 2. stavak 3.)

                        54,365

                        1 057,800

                        1 359 119

                        –

                        1 359 119

                        135 912

                        FRANCUSKA

                        regionalna

                        (članak 2. stavak 3.)

                        1 956,241

                        3 378,487

                        48 906 025

                        –

                        48 906 025

                        4 890 603

                        PORTUGAL

                        velikih razmjera

                        (članak 2. stavak 2.)

                        1 457,966

                        1 051,566

                        26 289 150

                        24 383 982

                        50 673 132

                        1 494 331

                        ŠPANJOLSKA

                        regionalna

                        (članak 2. stavak 4.)

                        129,147

                        3 378,487

                        3 228 675

                        –

                        3 228 675

                        UKUPNO

                        104 166 951

                        6 520 846

               U skladu s člankom 10. stavkom 1. Uredbe o VFO-u ukupan iznos raspoloživ za mobilizaciju EUSF-a na početku 2018. bio je 421 142 057 EUR, što odgovara zbroju preostalih dodijeljenih sredstava za 2018. u iznosu od  280 371 754 EUR (tj. 574 342 834 EUR umanjeno za iznos od 293 971 080 EUR koji je već mobiliziran u 2017.
                  7
               ), uvećano za preostala dodijeljena sredstva za 2017. u iznosu od  140 770 303 EUR koji nije potrošen te je prenesen u 2018.

               U ovom se trenutku u 2018. može mobilizirati iznos od 277 556 348 EUR. To odgovara ukupnom raspoloživom iznosu za mobilizaciju EUSF-a na početku 2018. (421 142 057 EUR), umanjeno za iznos od 143 585 709 EUR zadržan zbog poštovanja obveze držanja u pričuvi 25 % godišnjih dodijeljenih sredstava za 2018. do 1. listopada 2018., kako je predviđeno člankom 10. stavkom 1. Uredbe o VFO-u.

                        Sažeta tablica financiranja EUSF-a

                        Iznos

                        EUR

                        Dodijeljena sredstva za 2017. prenesena u 2018.

                        140 770 303

                        Dodijeljena sredstva za 2018.

                        574 342 834

                        Dodijeljena sredstva za 2018. unaprijed izdana u 2017. u skladu s člankom 10. stavkom 2. Uredbe o VFO-u.

                        –293 971 080

                        ----------------

                        Ukupno raspoloživo na početku 2018.

                        421 142 057

                        Umanjeno za iznos koji je već mobiliziran u 2018.

                        –

                        Umanjeno za zadržani iznos od 25 % dodijeljenih sredstava za 2018.

                        –143 585 709

                        ----------------

                        Maksimalni iznos koji je trenutačno na raspolaganju (dodijeljena sredstva za 2017. + 2018.)

                        277 556 348

                        Ukupni predloženi iznos pomoći Grčkoj, Francuskoj, Portugalu i Španjolskoj

                        104 166 951

                        Preostala raspoloživa sredstva do 1. listopada 2018.

                        173 389 387

               Prijedlog

               ODLUKE EUROPSKOG PARLAMENTA I VIJEĆA

               o mobilizaciji Fonda solidarnosti Europske unije radi pružanja pomoći Grčkoj, Španjolskoj, Francuskoj i Portugalu

               EUROPSKI PARLAMENT I VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije
                  8
               , a posebno njezin članak 4. stavak 3.,

               uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju
                  9
               , a posebno njegovu točku 11.,

               uzimajući u obzir prijedlog Europske komisije,

               budući da:

               (1)Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije kako bi pokazala solidarnost sa stanovništvom regija pogođenih prirodnim katastrofama.

               (2)Sredstva Fonda ne smiju prelaziti maksimalni godišnji iznos od 500 000 000 EUR (u cijenama iz 2011.), kako je utvrđeno člankom 10. Uredbe Vijeća (EU, Euratom) br. 1311/2013
                  10
               .

               (3)Grčka je 1. rujna 2017. podnijela zahtjev za mobilizaciju Fonda nakon potresa koji je 12. lipnja 2017. pogodio otok Lezbos u Sjevernom Egeju.

               (4)Španjolska je 22. prosinca 2017. podnijela zahtjev za mobilizaciju Fonda nakon šumskih požara u sjeverozapadnoj Španjolskoj, u regiji Galicija, u razdoblju od 10. do 17. listopada 2017.

               (5)Francuska je 27. studenoga 2017. podnijela zahtjev za mobilizaciju Fonda nakon uragana Irma koji je prešao preko otoka Saint-Martin 5. i 6. rujna 2017. i uragana Maria koji je pogodio Guadalupe 18. i 19. rujna 2017.

               (6)Portugal je 17. srpnja 2017. podnio prvi zahtjev za doprinos iz Fonda nakon velikih požara koji su izbili 17. lipnja 2017. Međutim, nakon novih požara koji su pogodili Portugal u razdoblju od lipnja do listopada 2017. Portugal je dostavio ažurirane zahtjeve 13. listopada 2017. i 14. prosinca 2017., uključujući revidiranu procjenu ukupne visine štete prouzročene požarima od lipnja do listopada 2017.

               (7)Zahtjevi Grčke, Španjolske, Francuske i Portugala ispunjavaju uvjete za osiguravanje financijskog doprinosa iz Fonda kako je utvrđeno člankom 4. Uredbe (EZ) br. 2012/2002.

               (8)Stoga bi trebalo mobilizirati Fond kako bi se osigurao financijski doprinos za Grčku, Francusku, Portugal i Španjolsku.

               (9)Radi što brže mobilizacije Fonda ovu bi Odluku trebalo primjenjivati od datuma njezina donošenja,

               DONIJELI SU OVU ODLUKU:

               Članak 1.

               U okviru općeg proračuna Unije za financijsku godinu 2018. mobilizira se Fond solidarnosti Europske unije kako bi se Grčkoj osigurao iznos od 1 359 119 EUR, Španjolskoj iznos od 3 228 675 EUR, Francuskoj iznos od 48 906 025 EUR i Portugalu iznos od 50 673 132 EUR u odobrenim sredstvima za preuzimanje obveza i odobrenim sredstvima za plaćanje.

               Članak 2.

               Ova Odluka stupa na snagu na dan objave u Službenom listu Europske unije.

               Primjenjuje se od …[datum donošenja]**.

               Sastavljeno u Bruxellesu

                  Za Europski parlament
                        Za Vijeće

                     (1)

                        COM(2018) 155, 22.2.2018.

                     (2)

                        SL L 311, 14.11.2002., str. 3.

                     (3)

                        EL41 = regionalni BDP za Voreio Aigaio/Sjeverni Egej iznosi 2 545 milijuna EUR na temelju podataka za 2014.

                     (4)

                        8 928 milijuna EUR na temelju podataka za 2014.

                     (5)

                        SL L 347, 20.12.2013., str. 884.

                     (6)

                        SL C 373, 20.12.2013., str. 1.

                     (7)

                        Odluka (EU) 2017/1599 Europskog parlamenta i Vijeća od 13. rujna 2017. o mobilizaciji Fonda solidarnosti Europske unije radi pružanja pomoći Italiji.

                     (8)

                        SL L 311, 14.11.2002., str. 3.

                     (9)

                        SL C 373, 20.12.2013., str. 1.

                     (10)

                        Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).